दुष्कर्म केस में फंसाने की धमकी दे 6 लाख हड़पे, 5 के खिलाफ केस दर्ज
रेस्तरांमालिक को डेढ़ साल पहले दुष्कर्म के झूठे मुकदमे में फंसाने की धमकी देकर 6 लाख रु. हड़पने के आरोप में बुधवार को प्रताप नगर थाने में एक महिला सहित पांच जनों के खिलाफ रिपोर्ट दर्ज की गई है। पीड़ित शिव ऑफिसर्स कॉलोनी जगतपुरा निवासी रामजीलाल मीणा ने बताया कि अगस्त 2015 में गलता गेट निवासी सपना शर्मा एक व्यक्ति के साथ प्लॉट देखने आई थी। वह चाय पीने के बहाने रामनगरिया रोड स्थित उनके रेस्तरां पर बैठ गई। दो दिन बाद उसने मेरेे खिलाफ प्रताप नगर थाने में बलात्कार का मुकदमा दर्ज कराया और राजीनामा करने के लिए 6 लाख रु. मांगे। रामजीलाल का आरोप है कि सपना के साथ सीताराम, रामगोपाल, गुलाब बजरंग नाम के व्यक्ति रुपए लेने आए थे। फिर सपना ने कोर्ट में बयान बदल दिए, जिसके बाद पुलिस ने भी मामले में एफआर लगा दी थी।
awa_Deva hin_Deva